
Text rozhodnutia
Súd: Krajský súd Bratislava Spisová značka: 5S/174/2013 Identifikačné číslo súdneho spisu: 1013201286 Dátum vydania rozhodnutia: 24. 03. 2015 Meno a priezvisko sudcu, VSÚ: JUDr. Viera Šebestová ECLI: ECLI:SK:KSBA:2015:1013201286.1 Rozhodnutie Krajský súd v Bratislave v právnej veci žalobcov: I. H.. R. M., Y. XX, XXX XX U., II. G. M., Y. XX, XXX XX U., obaja zastúpení: Advokátska kancelária LEGAL ADVISORS SK s.r.o., Klariská 14, 811 03 Bratislava, proti žalovanému: Okresný úrad Bratislava, Katastrálny odbor, Ružová dolina 27, 821 09 Bratislava, o preskúmanie zákonnosti rozhodnutia právneho predchodcu žalovaného č. Vo 13/13-BK zo dňa 30.4.2013, takto r o z h o d o l : Súd konanie z a s t a v u j e . Žiaden z účastníkov n e m á právo na náhradu trov konania. o d ô v o d n e n i e : Žalobou doručenou tunajšiemu súdu dňa 9.7.2013 sa žalobca domáhal zrušenia rozhodnutia právneho predchodcu žalovaného - Správy katastra pre hlavné mesto Slovenskej republiky Bratislavu č. Vo 13/13- BK zo dňa 30.4.2013, ktorým správa katastra rozhodla tak, že zamietla odvolanie žalobkýň a potvrdila rozhodnutie Správy katastra pre hlavné mesto SR Bratislavu č. V-24818/12 zo dňa 3.1.2013, ktorým bolo zastavené konanie o návrhu na vklad v zmysle § 31b ods. 1 písm. f) katastrálneho zákona, ktorého účastníčkami boli žalobkyne a spoločnosť B.O.S. Slovakia, a.s. Žalovaný na výzvu súdu doručil dňa 11.12.2013 tunajšiemu súdu vyjadrenie k žalobe s tým, že žiadal žalobu ako nedôvodnú zamietnuť. Podaním doručeným tunajšiemu súdu dňa 5.3.2015, ešte pred pojednávaním vzali žalobkyne svoju žalobu v plnom rozsahu späť. Podľa § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Nakoľko žalobca vzal späť žalobu pred rozhodnutím veci, súd v súlade s ustanovením § 250d ods. 3 O.s.p. konanie zastavil. O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené a žalovanému trovy nevznikli. Toto rozhodnutie senát Krajského súdu v Bratislave prijal pomerom hlasov 3:0. Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

